നടന് വിജയ് സേതുപതിയെ ചവിട്ടുന്നവര്ക്ക് പാരിതോഷികം പ്രഖ്യാപിച്ച് ഹിന്ദു മക്കള് കക്ഷി ചെന്നൈ: വിജയ് സേതുപതിക്കെതിരെ വിവാദ പ്രസ്താവനയുമായി വലതുപക്ഷ സംഘടനയായ ഹിന്ദു മക്കള് കക്ഷി. തേവര് സമുദായ നേതാവിനെ അപമാനിച്ച വിജയ് സേതുപതിയെ ചവിട്ടുന്നവര്ക്ക് 1001 രൂപ ഹിന്ദു മക്കള് കക്ഷി പാരിതോഷികം പ്രഖ്യാപിച്ചു. സംഘടനയുടെ അധ്യക്ഷന് അര്ജുന് സമ്ബത്ത് ഔദ്യോഗിക ട്വിറ്ററിലൂടെയാണ് പ്രഖ്യാപനം നടത്തിയത്. തേവര് സമുദായ നേതാവ് മുത്തു രാമലിംഗ തേവരെയും രാജ്യത്തെയും അപമാനിച്ചെന്ന് ആരോപിച്ചാണ് ഹിന്ദു മക്കള് കക്ഷി വിജയ് സേതുപതിക്കെതിരെ രംഗത്തെത്തിയത്. പാരിതോഷിക പ്രഖ്യാപനം ശരിയാണെന്ന് ഇന്ത്യ ടുഡെക്ക് നല്കിയ അഭിമുഖത്തില് അര്ജുന് സമ്ബത്ത് സ്ഥിരീകരിക്കുകയും ചെയ്തു. ശിവഗംഗയിലെ തേവര് അയ്യ അനുസ്മരണ ചടങ്ങില് നിന്ന് വിട്ടുനിന്ന വിജയ് സേതുപതി, തേവര് അയ്യ വലിയ നേതാവല്ലെന്നും പ്രതികരിച്ചിരുന്നു. ഇതാണ് സംഘടനയെ പ്രകോപിപ്പിച്ചത്. അന്തരിച്ച കന്നഡ നടന് പുനീത് രാജ്കുമാറിന്റെ സ്മൃതിമണ്ഡപത്തില് പുഷ്പാര്ച്ചന നടത്താന് ബംഗളൂരു വിമാനത്താവളത്തിലെത്തിയ വിജയ് സേതുപതിയെ പിന്നില് നിന്ന് ചവിട്ടിവീഴ്ത്താന് ശ്രമം നടന്നിരുന്നു. വിമാനത്താവളത്തിന് പുറത്തേക്ക് വിജയ് സേതുപതി നടന്ന് വരുമ്ബോള് പുറകിലൂടെ ഓടിയെത്തിയ ആള് പിന്നില് നിന്ന് ചവിട്ടുകയായിരുന്നു. മദ്യലഹരിയിലായിരുന്ന ഇയാള് താരത്തെ പിന്നിലൂടെയെത്തി ആക്രമിക്കാന് ശ്രമിക്കുന്നതിന്റെ വിഡിയോ സമൂഹമാധ്യമങ്ങളില് വ്യാപകമായി പ്രചരിച്ചിരുന്നു. സംഭവത്തില് ബംഗളൂരുവില് സ്ഥിരതാമസക്കാരനായ ജോണ്സനെ പോലീസ് കസ്റ്റഡിയിലെടുത്തു. അക്രമിയെ വിമാനത്താവളത്തിലെ സുരക്ഷാസേനയും വിജയ് സേതുപതിയുടെ ടീമിലെ അംഗങ്ങളും പേര്ന്ന് കീഴടക്കുകയായിരുന്നു. ആക്രമണത്തില് വിജയ് സേതുപതിക്കൊപ്പം ഉണ്ടായിരുന്ന നടന് മഹാഗന്ധിക്ക് പരിക്കേറ്റിരുന്നു. സംഭവം വിജയ് സേതുപതിയുടെ ആരാധകരില് വലിയ പ്രതിഷേധത്തിനും വഴി തെളിച്ചിരുന്നു.